Firmaet EFAS tilbyder lyntest i abonnementsordning til private firmaer.

Direktør Kurt Gregersen fra Værksted 1 er ikke ligefrem fan af den lange vatpind, der skal stikkes op i næsen, når der skal tages en coronatest. Men til gengæld betaler han gerne de 299 kroner for en hurtigtest til sig selv og medarbejderne. - Det er smart, at vi kan få svar med det samme. Der er ingen ventetid, det er det, det drejer siger om, siger Kurt Gregersen, der er direktør i Værksted 1. Det er det nordjyske ambulancefirma EFAS, der normalt henter syge turister i udlandet, der står bag konceptet, hvor der kan testes i Aalborg eller direkte ude på virksomheden. - Det er en måde, vi holder os selv i gang på og kan hjælpe de her firmaer, der har det her behov. Vi er bestemt selv coronaramte, så det er en tilpasning for os, så vi kan byde os bedst til, siger direktør i EFAS Christoffer Johansen. Det er muligt at få foretaget gratis lyntest, men EFAS mener alligevel, at abonnementsordningen er et  god alternativ. - Arbejder man i nogle situationer med eksempelvis skiftearbejde, så har det en værdi, at vi kommer ud og tester på virksomheden, og får dem igennem hurtigt, siger Christoffer Johansen.